|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ירושלים, ז' בתמוז תש"פ  ‏‏29 ביוני 2020 |

הודעה לעיתונות:

התפתחות החוב של המגזר הפרטי הלא-פיננסי ברביע הראשון של 2020

על רקע משבר הקורונה נרשמו מספר התפתחויות בנתוני החוב של המגזר הפרטי הלא- פיננסי:

* ברביע הראשון נרשם גיוס חוב נטו משמעותי בהלוואות בנקאיות (זרם/תנועות של כ-17 מיליארדי ש"ח) של **המגזר העסקי**.
* המרווח בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות התרחב משמעותית בחודש מרץ לכ-2.2 נק' האחוז;
* יתרת **החוב לא לדיור** **של משקי הבית** קטנה משמעותית ברביע זה בכ-4 מיליארדים (1.8%-), לראשונה מזה שנים.
* בחוב לדיור של משקי הבית נרשם גידול ניכר בהיקף המשכנתאות בחודש מרץ, וירידה לרמה הממוצעת בחודש אפריל.

1. החוב של המגזר העסקי הלא-פיננסי**[[1]](#footnote-1)**

* מהחטיבה למידע ולסטטיסטיקה נמסר, כי ברביע הראשון של שנת 2020 גדלה יתרת החוב של המגזר העסקי בכ-7 מיליארדי ש"ח (0.8%) לרמה של כ-968 מיליארדים. העלייה ביתרת החוב נבעה מגיוס חוב נטו (תנועות) משמעותי בהלוואות בנקאיות (כ-17 מיליארדי ש"ח) על רקע משבר הקורונה, וכן מפיחות של כ-3.2% בשער החליפין של השקל מול הדולר שהגדיל את השווי של החוב הנקוב במט"ח והצמוד לו. השפעות אלו קוזזו ברובן כתוצאה מפירעונות נטו באפיקי הגיוס החוץ בנקאיים – פירעונות של הלוואות מתושבי חוץ ומהגופים המוסדיים. כתוצאה מכך ירד שיעור השינוי השנתי ביתרת החוב החוץ-בנקאי. (איורים 1 ו-2).
* ברביע הראשון של השנה **הנפיק המגזר העסקי** אג"ח בשווי של כ-10.6 מיליארדי ש"ח, דומה לממוצע הגיוסים הרבעוני בשנת 2019. חברות מענף הנדל"ן והבינוי ממשיכות להוביל בגיוסים – כ-65% מהגיוסים ברביע זה בוצעו על ידן. בחודשים אפריל-מאי 2020 הנפיק המגזר העסקי אג"ח בשווי של כ-5.7, וכ-4.4 מיליארדי ש"ח, בהתאמה. (איור 3).
* בחודש מרץ 2020 **המרווח בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** התרחב משמעותית (כ-1.2 נקודות אחוז) ביחס למרווח שבחודש פברואר, על רקע משבר הקורונה עד לכ-2.2 נק' האחוז. באפריל 2020 מרווח זה שב והצטמצם עד לרמה של כ-1.7 נק' האחוז. (איור 4).

**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי

**איור 1: אומדן לתנועות של סך החוב של המגזר העסקי הלא-פיננסי**

איור 1: אומדן לתנועות של סך החוב של המגזר העסקי הלא-פיננסי

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

איור 3: הנפקות אג"ח של המגזר העסקי הלא-פיננסי במהלך הרביע, לפי ענפים 

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)


1. החוב של משקי הבית

* **יתרת החוב של משקי הבית** גדלה ברביע הראשון של שנת 2020 לרמה של כ-592 מיליארדי ש"ח - עלייה של כ-4 מיליארדים (0.8%): יתרת **החוב לדיור** גדלה בכ-8 מיליארדי ש"ח (2.1%) לרמה של כ-394 מיליארדים, ואילו יתרת **החוב לא לדיור** קטנה משמעותית בכ-4 מיליארדים (1.8%-), לראשונה מזה שנים, לרמה של כ-198 מיליארדים. כתוצאה מכך ברביע זה חלה ירידה משמעותית בשיעור השינוי השנתי של יתרת החוב לא לדיור. (איור 5).
* בחודש מרץ 2020 נרשמה עלייה משמעותית, עונתית בחלקה, בנטילת משכנתאות חדשות והן הסתכמו בכ-8.7 מיליארדי ש"ח, גבוה משמעותית מהחודש המקביל אשתקד (כ-5.3 מיליארדים). באפריל 2020 נטילת משכנתאות חדשות הסתכמה בכ-5 מיליארדי ש"ח, בדומה לחודש המקביל אשתקד. (איור 6).

**לוח 2: יתרות החוב של משקי הבית1**

לוח 2: יתרות החוב של משקי הבית1 

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**

איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)

ראה קישור למידע נוסף בנושא המופיע באתר הבנק בדף [יתרות האשראי במשק](http://www.boi.org.il/he/DataAndStatistics/Pages/MainPage.aspx?Level=4&Sid=53&SubjectType=2), קישור [לנתוני משכנתאות](http://www.boi.org.il/he/BankingSupervision/Data/Pages/Tables.aspx?ChapterId=13), קישור לנתוני [מחירים בבנקים](http://www.boi.org.il/he/BankingSupervision/Data/Pages/Tables.aspx?ChapterId=6).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)